Kind verdrink in plaasdam | Netwerk24
Kind verdrink in plaasdam
Deur Alet van der Walt 20 Maart 2019 16:42
’n 13-jarige meisie het verdrink toe sy en ’n groep maats melk op ’n plaas in die Harrismith-distrik moes gaan haal.
Ao. Loraine Earl, ’n polisiewoordvoerder, sê die kinders is deur iemand gestuur om melk op ’n buurplaas te gaan haal.
Op pad soontoe moes die kinders verby ’n plaasdam loop en het hulle besluit om eers te swem. Earl sê die meisie het in die moeilikheid beland en verdrink.
Die ander kinders het gaan hulp soek en die polisie is ontbied.
Polisieduikers van Bloemfontein het die meisie se lyk Dinsdagaand uit die water gehaal.
Die polisie kon nog nie die meisie se naam bekend maak nie.
Meer oor: Harrismith | Verdrinking